open-index/open-wikipedia-markdown huggingface dataset:
ATRP

**ATRP** ataupun dikenali sebagai **Polimerisasi Radikal Pemindahan Atom** merupakan salah satu teknik polimerisasi "hidup" ataupun polimerisasi terkawal. Ia merupakan salah satu kaedah bagi membentuk ikatan karbon-karbon melalui pemangkin logam transisi dan ligand terkompleks.

Pertama kali diperkenalkan oleh Profesor Krystof Matyjaszewski pada tahun 1995.ATRP melibatkan langkah pemindahan atom yang membolehkan pembesaran sekata rantaian polimer menjadi suatu kenyataan.Selain itu, teknik ini juga menghasilkan polimer yang mempunyai taburan molekular yang rendah (Mw/Mn).

Prinsip kerja bagi teknik polimerisasi ini melibatkan pemindahan atom halogen dari satu molekul (spesies dorman iaitu alkyl halida) oleh kompleks pemangkin logam-ligand. Ini akan menjanakan spesies radikal R• dan seterusnya mengoksidakan kompleks pemangkin logam-ligand. 

Spesies R•, akan ditambah kepada alkena dan menghasilkan spesies R-Y• yang akan kembali bertindakbalas dengan kompleks pemangkin logam-ligand yang teroksida. Ini akan menghasilkan satu dorman spesies yang mana akan kembali menjanakan semula kompleks pemangkin logam-ligand (dalam keadaan belum teroksida). Tindak balas ini akan menyebabkan kompleks pemangkin logam-ligand ini bertindak balas seterusnya dengan alkyl halida yang masih ada.

Langkah ini akan berterusan dengan syarat terdapat lebihan monomer dan halida polimer terbentuk reaktif terhadap pemangkin logam.

## Rujukan

## Pautan luar
* http://www.chem.cmu.edu/groups/maty/about/research/03.html  Fundamentals of an ATRP Reaction.
Jalan air

**Jalan air** ialah kaedah perhubungan menggunakan jasad air seperti sungai, tali air, tasik dan laut. Bot, sampan, kapal menggunakan jalan air ini kerana lebih murah dan sesuai di kawasan pedalaman. Contohnya kaedah bot di Sungai Rajang Sarawak boleh dimudiki hingga ke pekan Kapit, Sarawak.
Sekolah Kebangsaan Kuala Dipang

**Sekolah Kebangsaan Kuala Dipang** atau nama ringkasnya *SK Kuala Dipang*, merupakan sebuah Sekolah kebangsaan yang terletak di Kuala Dipang.

Pada 2009, Sekolah Kebangsaan Kuala Dipang memiliki 146 pelajar lelaki dan 159 pelajar perempuan, menjadikan jumlah keseluruhan murid seramai 305 orang. Ia mempunyai seramai 30 orang guru.2009

## Sejarah
Sekolah Kebangsaan Kuala Dipang (SK Kuala Dipang) terletak di Kampong Kuala Dipang, Jeram, Perak. Terletak di tebing Sungai Dipang yang akhirnya bercantum dengan Sungai Kampar tidak jauh daripada kawasan sekolah ini. Penduduk-penduduk adalah terdiri daripada keluarga DiRaja dan juga pendatang sumatera.

Sejarah bermulanya SK Kuala Dipang pada tahun 1888 dengan terdirinya sebuah bangunan kayu beratapkan rumbia,berdindingkan papan dan berlantaikan tanah. Didalam bangunan yang berukuran 50×30 kaki persegi inilah bermulanya persekolahan secara formal di Kuala Dipang. Mempunyai 68 orang murid dan dikelolakan oleh dua orang guru iaitu Encik Hassan Aceh sebagai Guru Besar dan Encik Mohd Ali b Abd Kadir sebagai penolongnya dan dikenali sebagai Sekolah Melayu Kuala Dipang.

Semasa meletusnya Perang Pasifik, sekolah ini telah di tutup kerana diduduki oleh tentera British pada akhir tahun 1941 bagi menentang kemaraan tentera Jepun. Setelah Jepun menduduki Tanah Melayu, sekolah ini dibuka. Tamatnya Peperangan Dunia Kedua telah membawa banyak perubahan kepada orang Melayu pada keseluruhanya. Pada tahun 1956 Sekolah Melayu Kuala Dipang menjadi pusat Darjah Enam bagi daerah ini. Sekolah ini juga telah mangadakan sambutan 100 tahun penubuhannya pada 13 November 1994

## Pencapaian

## Alamat
:Sekolah Kebangsaan Kuala Dipang
:Kuala Dipang 
:31850, Jeram
:Negeri Perak, Malaysia
:Telefon =  6054775632
:Fax       = 6054775632

## Pautan luar
*
Cakera laser

**Cakera laser** atau **Laserdisc** (**LD**) ialah medium storan cakera optik komersil yang pertama. Mula-mulanya dipasarkan dengan nama **Discovision** pada 1978, teknologi ini dilesenkan dan dijual dengan nama **Reflective Optical Videodisc**, **Laser Videodisc**, **Laservision**, **Disco-Vision**, **DiscoVision**, dan **MCA DiscoVision** sehingga Pioneer Electronics membeli kepentingan majoriti dalam format ini lalu memasarkan ***LaserDisc*** pada 1980-an.

Walaupun mutu gambar LaserDisc lebih bagus berbanding sistem VHS dan Betamax, namun cakera laser tidak disambut baik di rantau Amerika dan Eropah. Namun begitu, cakera laser disambut hangat di Jepun dan golongan kaya Asia Tenggara seperti Hong Kong dan Singapura. Cakera laser merupakan medium video sewaan paling popular di Hong Kong pada 1990-an.

Kini, teknologi cakera laser sudah lapuk dan tidak dijual lagi. Teknologi dan konsep yang diterapkan dalam Laserdisc menjadi pelopor kepada cakera padat dan DVD.
Sekolah Kerajaan John F. Kennedy

**Sekolah Kerajaan John F. Kennedy** di Universiti Harvard (juga dikenali sebagai ***Harvard Kennedy School*** dan **HKS**) adalah sebuah sekolah polisi awam dan sekolah pentadbiran awam, serta salah sebuah daripada sekolah-sekolah graduan dan profesional. Ia menawarkan ijazah sarjana dalam polisi awam, pentadbiran awam, perancangan bandar, dan pembangunan antarabangsa, menganugerahkan beberapa sarjana-sarjana kedoktoran, mentadbir program-program eksekutif bagi pegawai-pegawai kerajaan senior, dan membuat penyelidikan di dalam perkara-perkara yang berhubung rapat dengan politik, kerajaan, hal ehwal antarabangsa, dan ekonomi.

## Alumni
### Seni
* Hill Harper (MPA/JD ‘92) - Pelakon
* Ashley Judd (MPA '10) - Pelakon

## Lihat juga
* Listing of Harvard University people

## Rujukan

## Pautan luar
* Harvard Kennedy School homepage
* HKS course listing
* Current semester HKS courses
Chand Raat

***Chaand Raat*** (bahasa Hindi: **चाँद रात**; bahasa Bengali: **চাঁদ রাত**; bahasa Urdu: **چاند رات**; bererti, *Malam Bulan*) ialah cara sebutan dalam bahasa Hindi, Urdu dan Bengali yang digunakan di India, Pakistan dan Bangladesh untuk malam Hari Raya Aidilfitri. Istilah ini dapat disamaertikan juga sebagai malam dengan bulan purnama. Istilah ini berasal dari kata dalam bahasa Sanskrit *candrá* (चंद्र) "bulan" dan *rā́tri* (रात्रि) "malam".

## Pautan luar
* Moon sighting curves
Clodovil Hernandes

**Clodovil Hernandes** (Elisiário, 17 Jun 1937 — Brasília, 17 Mac 2009) adalah seorang jurugaya fesyen, penyampai televisyen dan ahli politik dari Brazil.

Mula bekerja sebagai seorang jurugaya di tahun 1960-an dan 70-an, beliau diundang untuk bekerja di televisyen, di mana dia juga mencapai kejayaan, tinggal selama lebih dari empat puluh tahun, dia juga membawakan sejumlah program di berbagai stesen.

Beliau menyertai pemilihan persekutuan Brazil 2006 dan menjadi anggota kongres ketiga paling dipilih di negara itu, dengan 493,951 suara atau 2.43% dari suara sah..

Dia dikenal terutama oleh kedudukan kontroversi dan pernyataan yang dianggap tidak pantas atau kasar, sering diarahkan pada keperibadian orang terkenal lainnya. Antara lain kontroversi, pungutan adalah rasisme dan anti-Semitisme.

## Rujukan dan nota
Kesatuan Pekerja-pekerja Sistem Penerbangan Malaysia

**Kesatuan Pekerja-pekerja Sistem Penerbangan Malaysia** atau singkatannya 'Maseu' merupakan kesatuan pekerja yang bekerja dengan Sistem Penerbangan Malaysia , MAS.

## Dasar istimewa MAS
MAS mendapat keistimewaan dari kerajaan Malaysia dari pelbagai segi sehingga dilihat tidak mampu bersaing dan berdaya saing dengan pesaing seperti AirAsia,Tiger Airways, Berjaya , Singapore Airlines dan lain-lain.

Kemunculan syarikat penerbangan tambang murah yang cekap dan meluas iaitu AirAsia mengejutkan ramai pihak. Sebelum ini ramai yang menyangka syarikat penerbangan bukan sektor ekonomi yang menguntungkan. MAS selalu berhadapan masalah kurang penumpang ke beberapa destinasi, kos penerbangan yang tinggi dan beberapa destinasi jauh terpaksa ditutup. Malahan destinasi yang 'berpotensi' seperti China , New York ,London dan Johannesburg dilihat tiada atau kurang penumpang.  Dalam pada itu Singapore Airlines dan AirAsia terus berkembang maju.

## Keistimewaan
Pada 28 Oktober 2009, Maseu membantah cadangan YB Salahuddin Ayub agar keistimewaan MAS selama ini ditarik balik. Pada 27 Oktober 2009, Salahuddin mencadangkan hal itu di Dewan Rakyat. Setiausaha eksekutif Maseu Mustafar Maarof kecewa dengan cadangan itu kerana industri penerbangan di Malaysia berbeza dari segi perkhidmatan premium dengan tambang murah. 

MAS mestilah sanggup berubah lebih drastik . Syarikat GLC itu hendaklah mengemukakan pelan perniagaan kerana syarikat penerbangan tambang murah AirAsia dan lain-lain ternyata lebih berjaya . Segala kekangan hendaklah diselesaikan segera dan jangan beri banyak alasan. MAS tidak patut berdiam diri sahaja melihat kejayaan AirAsia, Tiger Airways, Singapore Airways dan lain-lain.  Syarikat penerbangan yang terlungkup memang banyak.

Alasan retorik yang selalu diberikan ialah MAS tidak boleh membuat keputusan semerta bagi menentukan tambahan laluan atau pengurangan laluan. Selama ini keputusan laluan MAS bergantung kepada keputusan politik dan diplomasi antara pemimpin kedua-dua negara. Biasanya Menteri Pengangkutan akan membuat keputusan ,dibentangkan dan mendapat kelulusan Jemaah kabinet.

Sehingga 2009, lebih 50 syarikat penerbangan di seluruh dunia rugi teruk akibat kemelesetan ekonomi global,kenaikan harga minyak dan kejatuhan permintaan.

Kerajaan Malaysia menjadi pemegang saham terbesar dalam syarikat penerbangan nasional MAS  ini. Jika MAS rugi , imej negara akan terjejas.

## Rujukan
Suluk

## Suluk dalam agama [[Islam]] dan aliran Islam [[Sufisme]]

**Suluk** secara harfiahnya bererti *menempuh (jalan)*. Dalam kaitannya dengan agama Islam dan sufisme, kata *suluk* bererti *menempuh jalan (kerohanian) untuk menuju [[Allah]]*. Menempuh jalan suluk (bersuluk) mencakupi sebuah bidang disiplin seumur hidup dalam melaksanakan aturan-aturan eksoteris agama Islam (syariat) sekali gus aturan-aturan esoteris agama Islam (hakikat). Ber-*suluk* juga mencakupi hasrat untuk Mengenal Diri, Memahami Esensi Kehidupan, Pencarian Tuhan, dan Pencarian Kebenaran Sejati (Ilahiyyah), melalui penempaan diri seumur hidup dengan melakukan *syariat lahiriah* sekali gus *syariat batiniah* demi mencapai kesucian hati untuk mengenal diri dan Tuhan. 

Kata *suluk* berasal daripada terminologi Al-Quran, *Fasluki*, dalam Surah An-Nahl [16] ayat 69, *Fasluki subula Rabbiki zululan*, yang bermaksud *Dan tempuhlah jalan Rabb-mu yang telah dimudahkan (bagimu).* Seseorang yang menempuh jalan suluk disebut **[[Salik]]**. 

Kata *suluk* dan *Salik* biasanya berhubungan dengan tasawuf, tarekat dan sufisme. Contoh eratnya keterkaitan kata-kata tersebut boleh dilihat pada terma utama dan isi dari tiga laman sesawang berikut: Suluk :: Hanya Sekeping Cermin…™, Suluk Homepage (keduanya dalam bahasa Indonesia), dan Suluk Academy (dalam bahasa Inggeris).

## Lihat juga
*sufisme
*tarekat
*Salik
*AL-THARIQAH AL-MU'TABARAH AL-AHADIYYAH
*THARIQAH WALI SONGO
*Tarikat Naqsyabandiyah Al Khalidiyah
*Suluk :: Hanya Sekeping Cermin…™
*Surau Baitul Amin Sawangan 
*::: SURAUKITA.ORG :::

## Suluk menurut Kamus Umum bahasa Indonesia

Dalam Kamus Besar Bahasa Indonesia, kata *suluk* bererti:

*[1] **suluk** *n* jalan ke arah kesempurnaan batin; tasawuf; tarekat; mistik:*ilmu*--,
*[2] **suluk** *Jw* nyanyian (tembang) dalang yang dilakukan ketika akan memulai suatu adegan (babak) dalam pertunjukan wayang.

## Rujukan
*Kamus Besar Bahasa Indonesia: Edisi Kedua*, Jakarta (1995): Balai Pustaka
Pantelegraf

**Pantelegraf** () ialah sejenis sistem komunikasi lama yang dibangunkan oleh Giovanni Caselli dengan tujuan menghantar dan menerima imej melalui talian telegraf jarak jauh. Sistem ini sebenarnya merupakan prototaip terawal mesin faks, cuma imej-imej yang dihantar dicetak dengan menggunakan elektrokimia, manakala mesin faks moden menggunakan imbasan imej optik. Sejenis dakwat besi khas digunakan pada "dokumen" asal berelektroplat dan dipancarkan melalui talian telegraf. Kegunaan utama pantelegraf adalah mengesahkan tandatangan dalam urusniaga perbankan. Pantelegraf biasanya ditemui di stesen kereta api, di mana talian elektrik digunakan untuk perhubungan telegram. Lambat laun, taklian elektrik dwidawai ini dijadikan asas kepada telefoni.
Gua Kelam, Perlis

**Gua Kelam, Perlis** ialah sebuah gua batu kapur di Perlis, Malaysia. Gua ini terletak di pinggir pekan Kaki Bukit, 33 km di utara Kangar. Terdapat sebuah terowong semula jadi sepanjang 370 meter di dalamnya. Jambatan gantung di dalamnya menjadi tarikan pelancong. Air yang yang mengalir di dalamnya mengalir ke Sungai Perlis.

Menteri Pelancongan Datuk Seri Dr Ng Yen Yen menyatakan Kementerian Pelancongan merancang untuk menjadikan gua ini sebagai destinasi pelancongan utama. Projek "Secret Garden of Perlis" ini akan melantik perunding rekabentuk taman bunga iaitu dua dari Perancis dan seorang dari London.

Gua Kelam dahulunya terkenal dengan lombong bijih yang menghasilkan bijih yang bermutu tinggi.Gua ini juga menjadi jalan penghubung antara penduduk Wang Kelian dan Kaki Bukit.Gua Kelam di namakan sempena dengan keadaannya di mana kedudukannya di kaki bukit dan suasana kelam yang sentiasa menyelubungi gua ini.
Sungai bawah tanah yang panjangnya lebih kurang 400 meter mengalir melalui banjaran batu kapur dapat dilihat semasa melalui gua ini. Sungai bawah tanah ini adalah fenomena kejadian semulajadi. Bekalan elektrik disediakan untuk pelawat menikmati keindahan dalam gua.
Pada tahun 1935, seorang warga Inggeris menyedari bahawa laluan sungai di sini adalah cara yang baik untuk mengangkut bijih timah dari sebuah lombong berhampiran sungai ini menerusi gua bawah tanah ke Kaki Bukit. Kini pelawat tempatan dan asing boleh berjalan menerusi gua ini menggunakan sebuah laluan kayu yang diterangi cahaya lampu.

## Lihat juga
* Gua Kelam Pahang

## Rujukan

## Pautan luar
* Tourism Malaysia : Gua Kelam (Kelam Cave)
* [Gua kelam Kelam Cave
Salik

**Salik** adalah seseorang yang menjalani disiplin spiritual atau kerohanian dalam menempuh jalan sufisme Islam untuk membersihkan dan memurnikan jiwanya, yang disebut juga dengan jalan **[[suluk]]**. Dengan kata lain, seorang *Salik* adalah seorang penempuh jalan **[[suluk]]**. 

Untuk menjadi seorang Salik, seorang Muslim selama seumur hidupnya harus menjalani kesemua skop disiplin dalam melaksanakan syariat lahiriah sekaligus juga disiplin dalam menjalani syariat batiniah mengikut agama Islam. Seseorang tidak disebut sebagai seorang Salik jika hanya menjalani salah satu disiplin tersebut.

Seorang Salik juga disebut sebagai seorang *murid* ketika ia menjalani disiplin kerohaniannya dibawah bimbingan guru sufi tertentu, atau dalam tarekat tertentu.

## Lihat pula
*suluk
*sufisme
*tarekat
Hu (Sufisme)

**Hu** atau **Huwa** adalah nama Allah dalam Sufisme. Secara harfiahnya bererti "Dia". 
Perkataan Hu muncul dalam surah Al-Ikhlas sebanyak dua kali: satu kali dalam ayat pertama, dan satu kali dalam ayat terakhir iaitu ayat keempat. 
Ayat pertama:
Arab: قُلْ هُوَ اللّٰهُ اَحَدٌۚ
Latin: qul HU Allāhu aḥad
Ertinya: Katakanlah, DIA Allah Yang Esa.
Ayat kedua:
Arab: اَللّٰهُ الصَّمَدُۚ
Latin: allāhuṣ-ṣamad
Ertinya: Allah tempat meminta segala sesuatu.
Ayat ketiga:
Arab: لَمْ يَلِدْ وَلَمْ يُوْلَدْۙ
Latin: lam yalid wa lam yụlad
Ertinya: Tidak beranak dan tidak pula diperanakkan.
Ayat keempat:
Arab: وَلَمْ يَكُنْ لَّهٗ كُفُوًا اَحَدٌ
Latin: wa lam yakun laHU kufuwan aḥad
Ertinya: Dan tidak ada sesuatu yang setara dengan DIA. 
Dalam Sufisme *Hu* adalah istilah lain yang digunakan untuk Allah, dan digunakan sebagai nama Allah. *Allah Hu* bererti "Allah, satu-satunya Dia!" Dalam bahasa Arab, Hu sebagai tambahan intensif untuk perkataan Allah, sehingga Allah Hu bererti "Allah itu sendiri." Hu juga ditemukan dalam lafaz Islam *La Ilaha Ilallah Hu*: "Tidak ada Tuhan kecuali Allah," atau dalam intepretasi Sufi "Tidak ada kenyataan, kecuali Allah."

## Ringkasan
Terma perkataan *Hu* adalah merujuk kepada Sang Pencipta, Tuhan (Allah). Perkataan ini sering dihubungkan dalam banyak kebudayaan dan agama. Sebagai permisalan, perkataan Hu turut digunakan oleh kebanyakan masyarakat Mesir Purba http://www.touregypt.net/featurestories/hu.htm dan segelintir masyarakat Druid.http://www.sourcetext.com/hupage/ 

Others speculate that the pronoun when used by the Sufi (and Muslim) is simply a shorter form of the Hebrew Tetragrammaton due to the similarities between Surah Al-Ikhlas 112:1 in the Al-Quran http://www.usc.edu/schools/college/crcc/engagement/resources/texts/muslim/quran/112.qmt.html  and Deuteronomy 6:4  in the Hebrew Bible.
http://www.mechon-mamre.org/p/pt/pt0506.htm

* Surah Al-Ikhlas (112:1) - Say: He, Allah, is One. Terjemahan kedalam bahasa Melayu; Katakanlah: Dia, Allah, ialah Yang Maha Esa. 
**Translasi : qul **huwa Allah hu ahad**

* Deuteronomy 6:4 - Hear, O Israel: the LORD our God, the LORD is one. Terjemahan kedalam bahasa Melayu; Dengar, O Bani Israel: TUHAN itu ialah TUHAN kita, TUHAN itu satu.
**Terjemahan : shema ysrael ya**howah** **eloh**ynu ya**howah achad**

## Pautan luar

* Sufi Dancing
Sungai Perlis

**Sungai Perlis** mengalir di tengah-tengah negeri Perlis, utara Malaysia. Hulu sungai ini terletak di sempadan Malaysia - Thailand dan mengalir ke Kuala Perlis. Sungai ini berperanan mengairi kawasan sawah padi di negeri tersebut.
Xindian

**Bandaraya Xindian**, (Bahasa Cina Tradisional: 新店市) ialah bandar raya di bahagian selatan Kaunti Taipei di Taiwan (ROC) Utara. Sebelum 1 Januari 2009, ia digelar secara rasmi sebagai **Sindian**, berdasarkan ejaan  Pinyin Tongyong. Xindian ialah bandar raya satelit kepada Taipei, dengan peratusan penduduk yang tinggi berulang-alik ke Taipei setiap hari untuk bekerja. Pada 2009, Xindian menjadi sebuah bandar raya, iaitu sebuah wilayah perbandaran khas, dikenali sebagai Taipei Baharu.


## Demografi
Xindian mempunyai 285,822 penduduk (Mei 2005) di kawasan seluas 120.2255&nbsp;km². Jumlah penduduk perempuan melebihi jumlah penduduk lelaki, dengan jumlah perempuan sebanyak 144,325 orang dan jumlah lelaki sebanyak 142,461 orang. Xindian memiliki 107,878 rumah tangga dan justera, saiz purata setiap rumah tangga hanya 2.65 orang. Kadar pertumbuhan penduduknya 1.58% setiap tahun.

## Pengangkutan
* TRTS Landasan Xindian
* Lebuhraya Negara No. 3

## Tarikan pelancong
* Bitan (碧潭)  
* Desa Zhongyang (中央新村)
* Jambatan Bitan (碧潭橋)
* Sungai Xindian (新店溪)
* Takungan Feicui (翡翠水庫)
* Xiaobitan (小碧潭)

## Ciri lain
Majlis Keselamatan Penerbangan, agensi penyiasatan nahas dan kejadian pesawat Taiwan, berpusat di Xindian.

Pemerintahan Kuomintang Taiwan menganggap Xindian sebagai pusat pemerintahan (dalam buangan) Wilayah Fujian, Republik China dari 1956 hingga 1992.

## Rujukan

## Pautan luar
* Xindian City Government website 
* 
* Household registration office
Unit sistem

**Unit sistem**, juga dikenali sebagai **unit asas**, ialah badan utama komputer meja yang biasanya terdiri daripada sebuah peti plastik yang menampung:
* papan induk;
* bekalan kuasa;
* kipas pendingin;
* pemacu cakera dalaman;
* modul ingatan;
* kad tambah yang dipasang ke dalam papan ibu, misalnya kad video dan kad rangkaian.


## Lihat juga
*Selongsong komputer
*Komputer peribadi
Sekolah Rendah Islam Pintar

**Sekolah Rendah Islam Pintar** (SRIP) ialah sebuah sekolah di Selangor dan Kuala Lumpur, Malaysia, yang dikemukakan kepada ummah sebagai pakej pendidikan Islam pintar terkini. Ia telah dirumus bagi tujuan melahirkan pelajar cemerlang dalam akademik dan berakhlak mulia dalam ertikata berjaya di dunia dan akhirat.

## Falsafah Pendidikan SRIP
Pendidikan yang bersumberkan al-Quran dan al-Sunnah untuk melahirkan generasi pelajar yang beriman, bertakwa dan bermaklumat serta mempunyai ketahanan diri dalam menghadapi cabaran semasa melalui kaedah pendidikan seimbang, berterusan dan terkini.

## Visi SRIP
**1) Melahirkan generasi pelajar yang beriman**
Adalah menjadi tugas & tanggungjawab pengasas dan tenaga pendidik SRIP melaksanakan amanah Allah S.W.T bagi melahirkan manusia yang akan melaksanakan tugas khalifah Allah di muka bumi, melahirkan manusia yang yakin akan kebesaran Allah dan menerima hakikat kewujudannya sebagai Penguasa ke atas semua makhluk.

**2) Melahirkan generasi pelajar bertaqwa**
Bertaqwa ertinya menerima Islam sebagai cara hidup syumul. Pendidikan SRIP bermula dengan usaha mendidik pelajar memahami tanggungjawab hukum syarak;melaksanakan rukun-rukun Islam dengan sempurna. Untuk itu pelajar-pelajar diberikan asas-asas kehidupan Islam dan gambaran hidup Islam yang sebenar.

**3) Melahirkan generasi pelajar yang bermaklumat**
Kuasa maklumat dalam menentukan intelektual seseorang dan kecekapan membuat sesuatu keputusan dan ketepatan tindakan akan menjadi tiitk tolak kepada pembangunan manusiawi alaf akan datang. SRIP menggunakan keupayaan multimedia dalam aplikasi kurikulum dan ko-kurikulum; Teknologi Maklumat (TMK)sebagai subjek dan alat yang mendidik pelajar menjadi kreatif dan inovatif serta proaktif. SRIP juga akan menggunakan seluruh keupayaan IT dalam pentadbiran SRIP, hubungannya dengan ibubapa dan agensi-agensi luar.

## Misi SRIP
**Menjadi Institusi Pendidikan Islam Model**
SRIP akan mengambil tempat sebagai pusat pendidikan Islam rendah yang unggul. Ia akan dilaksanakan melalui 3 unsur:
# Kurikulum dan Ko-kurikulum Islam Pintar
# Penyediaan suasana pembelajaran yang kondusif dan memanfaatkan penemuan terkini teknologi pendidikan moden.
# Pembangunan insan soleh pada keberibadian guru, kakitangan dan pelajar.
# Sokongan kepada pencapaian objektif-objektif SRIP.

## Kemudahan
# Makan pagi dan tengah hari disediakan.
# Kelas 
# Perpustakaan dan pusat sumber
# Dewan serbaguna
# Kemudahan komputer

## Pautan luar
* Sekolah Rendah Islam Pintar (SRIP)
Pierre Abélard

**Peter Abelard** (Latin: **Petrus Abaelardus** atau **Abailard**; Perancis: **Pierre Abélard**) (1079 – 21 April 1142) ialah ahli falsafah keilmiahan, ahli teologi, dan ahli logik yang amat cemerlang. Kisah tentang hubungan cintanya dengan Abbess Héloïse telah menjadi satu legenda. Kamus *[[Chambers Biographical Dictionary]]* memerikannya sebagai "pemikir yang paling tajam serta ahli teologi yang paling berani pada abad ke-12".


## Lihat juga
William dari St-Thierry

## Rujukan

*

## Pautan luar

*
*Peter Abelard and the origins of Nominalism contains a list of English translations of the logical works and an annotated bibliography
*
*Abelard and Heloise from In Our Time (BBC Radio 4)
Identiti

**Identiti** boleh merujuk kepada:

## Agama
* Identiti Kristian, gerakan agama Kristian 

## Budaya dan seni
* Identiti (album), album Ella
* Identiti (muzik), pengubahan pic dalam bidang muzik
* *[[iD_eNTITY]]*, siri *manhwa* yang dicipta oleh Son Hee-joon bersama-sama Kim Youn-kyung, dan diedarkan oleh Tokyopop di Amerika Utara
* ''Identity'' (album), album 1984 oleh Richard Wright dan Dave Harris dari Zee 
* "Identity" (''Burn Notice''), episod kedua siri drama televisyen  USA Network
* ''Identity'' (filem), diarahkan oleh James Mangold dan dibintangi oleh John Cusack
* ''Identity'' (pertunjukan permainan), sebuah pertunjukan permainan yang tidak kekal lama
* Identity, episod *[[Legend of the Seeker]]*.
* "Identity" (''Law & Order: Special Victims Unit''),  episod *Law & Order: Special Victims Unit*
* ''Identity'' (novel), oleh Milan Kundera
* "Identity", lagu daripada album *[[Germ Free Adolescents]]* oleh X-Ray Spex
* Identity (dj), pengacara lagu tarian keras yang berpusat di New England
* Nama untuk majalah British National Party (BNP)

## Matematik
* Fungsi identiti, fungsi yang tidak mengubah hujahnya
* Identiti (matematik), kesamaan yang berkekalan, tanpa mengira nilai pemboleh ubahnya
* Matriks identiti, matriks segi empat sama dengan nilai "satu" pada pepenjuru utama dan "sifar" di tempat yang lain
* Unsur identiti, unsur khas dalam sesuatu set atau struktur yang berkenaan dengan sesuatu operator

## Pengesahan identiti
* Dokumen identiti
* Pemastautin haram, perisik yang mempergunakan identiti warga yang palsu
* Pencurian identiti, pengambilan identiti seseorang dengan sengaja (tanpa kebenaran orang itu) bagi tujuan melakukan jenayah

## Perniagaan
* Identiti korporat, "persona" perbadanan menerusi penjenamaan atau penggunaan tanda dagangan
* Identiti perakaunan, pengiraan atau pengukuran yang harus benar tanpa mengira nilai pemboleh ubahnya

## Sains komputer
* Identiti (pengaturcaraan berorientasi objek), identiti yang memerikan sifat objek yang membezakannya daripada objek yang lain
* Identiti bersekutu, identiti terhimpun tentang maklumat pengguna seseorang yang disimpan merentasi sistem pengurusan identiti berbilang yang berbeza
* Identiti dalam talian, identiti sosial yang seseorang pengguna internet menggunakan untuk mencapai laman sesawang atau menyertai komuniti dalam talian
* Identiti digital, perwakilan set tuntutan yang dibuat oleh sesuatu entiti digital tentang dirinya atau tentang entiti digital yang lain
* Lajur identiti, medan pangkalan data yang mengenal pasti setiap baris di dalam jadual dan terdiri daripada nilai-nilai yang dijanakan oleh pangkalan data
* Pengurusan identiti, bidang pentadbiran yang berkenaan dengan pengenalpastian individu dalam sesuatu sistem dan pengawalan capaian sumber menerusi sekatan capaian
Unit asas

Istilah **unit asas** boleh merujuk kepada:

* Unit ukuran asas yang digunakan untuk membentuk unit majmuk bagi kuantiti yang lain. Satu contoh ialah unit asas SI.
* badan utama komputer, juga dikenali sebagai unit sistem.
Porselin gigi

**Porselin gigi** (juga dikenali sebagai **seramik pergigian**) ialah porselin yang digunakan oleh juruteknik pergigian untuk mencipta korona, jambatan, dan venir bioserasi yang seakan gigi benar. 

Untuk venir, restorasi intrakorona, dan restorasi litupan penuh pada gigi depan akar tunggal, doktor gigi boleh memilih daripada mana-mana satu sistem seluruh seramik, berdasarkan keperluan estetik. Banyak sistem dapat mencapai kejayaan melebihi 90%, berdasarkan ketahanan enam tahun. Bagaimanapun, untuk restorasi tiga-unit yang melibatkan gigi molar, sepersetujuan pakar menunjukkan bahawa sistem berdasarkan zirkonia perlu digunakan.

Doktor gigi akan menentukan warna atau gabungan warna untuk pelbagai bahagian restorasi, sepadan dengan satu set botol serbuk porselin yang disimpan di dalam makmal. Sistem warna yang umum digunakan ialah panduan Vita (Vita Klasik dan Vita 3D Master). 


## Jenis restorasi

Terdapat dua jenis restorasi porselin: 
# porselin yang dilakurkan pada logam; dan
# porselin pada keseluruhannya. 
Bagi porselin terlakur logam, warna hitam logam disembunyikan lebih dahulu dengan menggunakan lapisan legap yang berwarna putih lalu dibina lapisan-lapisan berturutan. Serbuk yang sepadan dengan warna asas dentin dicampur dengan air lalu dibakar. Lapisan tambahan kemudian  dibina untuk menyerupai kelutcahayaan semula jadi enamel gigi. 

Porselin dilekurkan pada logam separa berharga atau logam berharga seperti emas untuk mencapai kekuatan tambahan. Banyak sistem menggunakan teras aluminium oksida atau zirkonium oksida ataupun zirkonia sebagai ganti untuk logam yang digunakan untuk membuat restorasi porselin penuh.

Perkembangan terkini dalam teknologi CAD-CAM telah memerlukan porselain khas yang dibentuk menjadi blok sinter. Restorasi CAD/CAM yang dicipta dengan menggunakan teknologi CEREC kelihatan bertahan lebih lama.

Porselin gigi umumnya dianggap sebagai lengai daripada segi biologi. Bagaimanapun, ketoksikan mungkin boleh muncul daripada sesetengah bahan tambahan, dengan tampalan semakin haus pada gigi yang bertentangan.

## Rujukan
Isi rumah

**Isi rumah** ialah "unit kediaman asas yang pengeluaran ekonomi, penggunaan, warisan, pemeliharaan kanak-kanak, dafif
 perlindungan diatur dan dilaksanakan". Istilah ini "tidak semestinya merupakan sinonim kepada keluarga". 

Isi rumah juga merupakan unit asas analisis untuk banyak model sosial, mikroekonomi, dan pemerintahan. Ia merujuk kepada semua individu yang tinggal di dalam kediaman yang sama. Perbincangan pemerintahan dan dasar seringnya memperlakukan istilah "isi rumah" dan "keluarga" sebagai sinonim. Sebenarnya, kedua-dua itu tidak mempunyai perhubungan satu dengan satu. Serupa juga, kebanyakan model ekonomi tidak mengendahkan sama ada sesuatu anggota isi desain rumah itu merupakan anggota keluarga atau tidak, daripada segi tradisional. 


## Lihat juga

*Keluarga
*Kerabat diraja
*Rumah

## Rujukan


## Pautan luar
*Desain Rumah Minimalis Modern
Tentera Udara Diraja

* Tentera Udara Diraja British
* Tentera Udara Diraja Malaysia
* Tentera Udara Diraja Thai
* Tentera Udara Diraja Denmark
* Tentera Udara Diraja Kemboja
* Tentera Udara Diraja Norway
* Tentera Udara Diraja Bahrain
* Tentera Udara Diraja Oman
* Tentera Udara Diraja Jordan
* Tentera Udara Diraja Arab Saudi
* Tentera Udara Diraja Australia
* Tentera Udara Diraja Brunei
* Tentera Udara Diraja Kanada
Hanifa Ahmad

Dato' Haji **Hanifa bin Ahmad** (kelahiran 8 Ogos 1946) ialah ahli politik Malaysia berketurunan Melayu. Beliau merupakan mantan EXCO Kelantan (2013-2023) dan mantan ADUN  selama tiga penggal (2008-2023).

## Latar Belakang
Hanifa Ahmad dilahirkan di Kampung Kubang Bemban,Pasir Mas,Kelantan pada 8 Ogos 1946. Keluarganya pengasas PAS di Pasir Mas. Isterinya, Hajah Zaharah Rosminah Amaluddin, 56. Bapa mertuanya, Amaluddin Darus seorang pengasas PAS di Kelantan dan penulis buku politik yang terkenal. 

Hanifa Ahmad lebih dikenali sebagai 'Abang Par'. Abangnya Daud Yatimee seorang bekas wakil rakyat. Begitu juga bapanya, Ahmad Daud.

## Pendidikan
Bersekolah di Sekolah Kebangsaan Sultan Ibrahim, kemudian melanjut pengajian ke Kolej CIMA di Kuala Lumpur dan meneruskan pendidikan tinggi di Universiti Malaya, mendapat BA Hons.

## Kerjaya
Beliau menyertai perkhidmatan awam sebagai pegawai tadbir diplomatik. Jawatannya yang pertama sebagai Penolong Pegawai Daerah Temerloh pada 1972. Menjadi pegawai pembangunan di Negeri Sembilan, Penolong Pengarah di Jabatan Perdana Menteri.

Pada 1969 - 1978 beliau menjadi ahli sosiologis bagi perunding Enex of New Zealand yang membuat kajian berkaitan Kelantan River Base Study. Pada 1982 - 1990 menjalankan perniagaan sendiri di Kuala Lumpur.

Pada 1991 menyertai Perbadanan Kemajuan Iktisad Negeri Kelantan sebagai Pengurus Besar KBC Sdn Bhd, kemudian sebagai Pengurus Besar Damai Sdn Bhd dan pada 1999 hingga 2001 dilantik Timbalan Ketua Eksekutif PKINK. Pada 2001 sehingga 23 November lalu menerajui PKINK sebagai Ketua Eksekutif. Ketika di bawah teraju anak-anak syarikat PKINK berjaya mencatat keuntungan, di mana unjuran keuntungan bersih sebelum cukai tahun dianggar sebanyak RM33.58 juta.

## Politik
Pada 1991 - 1993 Hanifa Ahmad menjadi AJK PAS kawasan Pasir Mas, Ketua Penerangan kawasan (1993 - 1995), setiausaha (1995 - 2001) .

Beliau juga pernah dilantik sebagai Pengerusi Persatuan Jawatankuasa Ibu Bapa dan Guru Sekolah Menengah Ugama (Arab) Ismailiah, Pohon Buluh.

Pada 1978 hingga 1982 beliau pernah menjadi wakil rakyat di DUN Meranti, Kelantan. Beliau menjadi Exco kerajaan negeri Kelantan bagi Perancangan Ekonomi, Kewangan dan Pentadbiran Awam.

Dalam Pilihan raya kecil Pengkalan Pasir 2005 beliau tewas kepada calon UMNO/ Barisan Nasional - Hanafi Mamat.

## Anugerah & pengiktirafan

* 
** Ahli Mangku Negara (A.M.N.) - 1973
*  Kelantan
**  Darjah Dato' Paduka Jiwa Mahkota Kelantan Yang Amat Mulia (D.J.M.K.) - **Dato' ** (2013)

## Rujukan
Andrei Kolkoutine

**Andrei Kolkoutine** (; lahir 1957) ialah pelukis Rusia yang mengkhususkan media cat minyak pada kanvas, walaupun beliau kekadang juga membuat arca dan karya grafik. Beliau telah mengadakan pameran seni di Denmark, Jerman, Perancis, dan negara Eropah yang lain, serta juga di Amerika Syarikat, selain daripada Rusia.


## Biografi ringkas
Dilahirkan di Smolyaninovo, Primorsky Krai, Kolkoutine memperoleh izajahnya daripada Repin Academy of Arts di Leningrad pada 1982.

Menjelang akhir 1980-an, Kolkoutine memutuskan gaya ciriannya yang mencampurkan tradisi ikon Rusia dengan suprematisme Malevich, kubisme, dan seni naif. Dinyatakanya beliau memilih warna yang dilihat pada ikon Rusia yang lama dan mengembangkan satu cara tersendiri untuk mencipta warna itu dengan membubuh selapis cat kelabu yang neutral pada kanvasnya sebelum  mewarnakan lukisan. Kolkoutine menggabungkan unsur suprematisme dengan unsur figuratif. Bangunan dan daun terup yang  herot-benyot kekadang muncul pada bahagian bawah lukisannya, sebagaimana juga kekadang dengan huruf Cyrillic. Bingkai yang seringnya tersirat mengelilingi motifnya dalam pelbagai warna.

Kerap juga, motif Kolkoutine merupakan orang dalam kitab Bible atau orang pekerja biasa daripada wilayah Rusia. Menurut beliau, watak daripada kitab Bible itu pada dasarnya adalah sama sahaja jenisnya dengan orang wilayah (Bjørnager, 2006). Motif Kolkoutine juga membayangkan asalnya yang bersifat ortodoks. Jekatarina Seleznjova menyatakan beliau berpendapat bahawa soalan asas yang ditanya-tanya oleh lukisan Kolkoutine adalah "Mengapakah kita di sini?" (Seleznjova, 2007). Justera, walaupun motif Kolkoutine berbau budaya, lukisannya menyentuh sesuatu yang sejagat daripada segi kemanusiaan. Dikatakan bahawa lukisan Kolkoutines bersifat kedua-dua sederhana dan rumit.

Kolkoutine kini tinggal di Rusia barat daya berhampiran Turki.

## Pautan luar
* Andrei Kolkoutine
* "The Foster Brothers"
* Kino Gallery, Moscow
* Galerie Moderne, Silkeborg, Denmark
Touhou Project

atau **Projek Ketimuran (****)**, juga dikenali sebagai **Toho Project**  atau **Project Shrine Maiden**, ialah siri permainan menembak menegak yang menumpukan kepada jenis peluru gila atau nama lainnya neraka peluru. Ia dibangunkan oleh seorang pencipta tunggal perisian swaterbit Team Shanghai Alice, seorang ahlinya Ōta Jun'ya (ZUN), telah mencipta hampir kesemua grafik, muzik, penulisan dan pengaturcaraannya. Setakat ini pada bulan Ogos 2023, beliau telah menswaterbit sebanyak 19 permainan utama dan 6 permainan sampingan. ZUN juga telah menerbitkan karya bercetak dan juga album muzik, beliau telah bekerjasama dengan pembangun ''Twilight Frontier'' pada tujuh permainan Touhou rasmi sampingan, kebanyakannya adalah permainan bertempur. 

Touhou Project diperkenalkan pada tahun 1996 dengan penerbitan *Highly Responsive to Prayers*, permainannya yang pertama yang dibangunkan oleh kumpulan Amusement Makers untuk siri komputer NEC PC-9801 di Jepun. Keempat-empat susulan permainan *Touhou* yang diterbitkan antara Ogos 1997 dan Disember 1998 juga diterbitkan untuk NEC PC-9801. Touhou Project kemudian tidak aktif selama tiga tahun setengah apabila permainan *Touhou* Microsoft Windows, *[[The Embodiment of Scarlet Devil]]*, diterbitkan pada Ogos 2002. Permainan untuk pelantar Microsoft itu diterbitkan satu-satunya oleh ZUN selepas beliau keluar dari Amusement Makers lalu mengasaskan Team Shanghai Alice. Touhou Project kemudian menjadi sebuah francais media yang membekalkan sebilangan permainan rasmi yang semakin meningkat jumlahnya, selain daripada buku peminat komersil, novel ringan, dan manga.


## Rujukan

## Pautan luar
* Team Shanghai Alice, the official site of the group. 
* Twilight Frontier, creators of *Immaterial and Missing Power* and *Scarlet Weather Rhapsody*. 
* Touhou Wiki, Inggeris Touhou wiki. 
*
Domain (biologi)

Dalam bidang taksonomi biologi, **domain** (juga dikenali sebagai **superregnum**, **superalam**, atau **empayar**)  ialah pangkat taksonomi organisma yang tertinggi, iaitu lebih tinggi dalam alam. Menurut sistem tiga domain Carl Woese yang diperkenalkan pada 1990, Pohon Hidupan terdiri daripada tiga domain, iaitu: (1) Arkea; (2) Bakteria; dan (3) Eukaria. Namun susunan takson membayangan perbezaan asas ini di dalam genom. 


## Sistem pengelasan alternatif
Terdapat juga sesetengah pengelasan alternatif untuk hidupan, misalnya:
* Sistem dua empayar atau **sistem superdomain**, dengan pengumpulan peringkat atasan yang terdiri daripada empayar-empayar yang berikut:
** Prokariota (atau Monera);
** Eukariota; dan 
** Arkea yang baru-baru sahaja ditemui.
* Sistem enam alam, dengan pengumpulan peringkat atasan yang terdiri daripada:
** Eubakteria;
** Arkebakteria;
** Protista;
** Kulat;
** Tumbuhan; dan 
** Haiwan.

Oleh sebab pengumpulan tersebut bergantung terutamanya kepada analisis data urutan genetik dan  kladistik, susunan cadangan tambahan telah dijangka. 

Ketiga-tiga sistem yang tersebut di atas tidak memasukkan hidupan bukan sel.

## Lihat juga
*Filogenetik
*Sistematik
Biobahan

Biobahan ialah bahan yang tereka bentuk supaya ia boleh berinteraksi dengan sistem biologi untuk tujuan perubatan. Manakala sains **biobahan** pula ialah bidang yang menggabungkan unsur perubatan, biologi, kimia, kejuruteraan tisu dan sains bahan. Bidang biobahan telah mula diterokai sejak setengah abad yang lalu, cuma baru kini berjaya menghasilkan produk.

Penggunaan biobahan dalam bidang perubatan moden mula diketahui dengan kejayaan penggunaan bahan ini dalam bidang pergigian dalam tahun 1860-an oleh Dr J. Lister. Sebelum ini, aplikasi biobahan tidak berjaya disebabkan oleh faktor jangkitan. Antara kejayaan penggunaan biobahan dalam bidang perubatan adalah pengenalan bahan ini dalam sistem kerangka. Antara bahan yang berjaya digunakan dalam tubuh manusia termasuklah besi tahan karat dan aloi kobalt kromium. Polimer juga digunakan sebagai biobahan seperti PMMA (poly(methyl methacrylate)).

## Takrifan
Terdapat beberapa takrifan yang boleh digunapakai:

* Bahan bukan hidup yang digunakan yang digunakan dalam peranti perubatan untuk berinteraksi dengan sistem biologi.
* Bahan yang digunakan untuk membuat peranti yang akan menggantikan sebahagian ataupun fungsi badan dalam keadaan selamat, boleh diharap, ekonomik, dan boleh diterima oleh fisiologi.
* Bahan-bahan sintetik dan semulajadi yang berantaramuka dengan tisu, darah, cecair biologi, dan digunakan untuk prostetik, diagnostik, terapi dan penyimpanan tanpa memberi kesan kepada organisma hidup dan komponennya.

Park sendiri telah memberikan takrifannya:

*Bahan sintetik yang digunakan untuk membuat peranti bagi menggantikan sebahagian dari sistem hidup atau untuk berfungsi dengan antaramuka yang intim dengan tisu hidup.* 

Walaupun begitu, bahan-bahan palsu yang hanya berantaramuka dengan kulit seperti alat bantuan pendengaran dan kaki palsu tidak termasuk dalam definisi biobahan kerana bahan tersebut dihalang oleh kulit. Di sini, kulit bertindak sebagai sempadan luaran antara bahan tersebut dengan dunia luar.

## Rujukan
Tentera Udara Argentina

**Tentera Udara Argentina** (**Fuerza Aérea Argentina** atau **FAA**) merupakan cabang tentera udara bagi Angkatan Tentera Argentina. Setakat tahun 2007, ia memiliki 14,606 anggota tetap dan 6,854 orang awam.

## Rujukan

## Pautan luar
*  Official website
*  Unofficial website 
*  Organization and equipment
Kota Kubang Labu

Kota Kubang Labu adalah pusat pemerintahan Kelantan pada abad ke-18. Ia diasaskan oleh Long Bahar, putera raja Patani yang bergelar Datuk Pengkalan Tua. Long Bahar berhijrah ke Kelantan bersama ayahandanya dan berkahwin dengan Raja Nah puteri Sultan Umar iaitu raja Kelantan yang memerintah Jembal (Kedai Lalat sekarang). Kota Kubang Labu itu dibina baginda pada 1702 M selepas membina Istana Sening dekat Jembal pada 1701.

Kota Kubang Labu diserahkan baginda kepada Long Sulaiman, putera baginda dengan isteri baginda di Patani manakala baginda memerintah di Jembal (1721 - 1733 M) berikutan penyerahan kuasa oleh Raja Kecil Sulung putera Sultan Umar. Tapak kota ini terletak di bandar Wakaf Bharu sekarang.

## Rujukan

## Lihat juga
* Masjid An-Nur
* Laman web rasmi www.masjidannur.net
* Facebook rasmi Masjid An-Nur Kota Kubang Labu www.facebook.com/MasjidAnNurKotaKubangLabu
Hoabinh

**Hoabinh** () ialah istilah yang mula digunakan oleh ahli arkeologi Perancis di Vietnam Utara untuk memerikan himpunan arkeologi Zaman Holosen yang digali dari rumah-rumah batu. Ia telah menjadi istilah biasa untuk menggambarkan himpunan artifak batu di Asia Tenggara yang mengandungi serpihan artifak batu buntar, berusia sehingga sekitar 10,000 - 2,000 SM.

## Malaysia
Batu Hoabinh yang ada di Malaysia terletak di Bukit Jawa, Lenggong, negeri Perak.

## Rujukan
Interseks

**Keinterseksan** manusia merujuk kepada gabungan ciri fizikal pertengahan atau atipikal yang biasanya membezakan lelaki daripada perempuan. Ini biasanya difahami sebagai kongenital dan melibatkan:
*  kromosom; dan
* anomali morfologi, kemaluan dan/atau gonad, misalnya penyimpangan daripada perwakilan XX=wanita atau XY=lelaki yang stereotaip seperti yang berikut:
** balikan seks (XY=perempuan, XX=lelaki);
** ketaksaan kemaluan; dan
** perbezaan pembangunan seks.

Individu interseks mempunyai kedua-dua ciri biologi jantina lelaki dan perempuan. *Keinterseksan* ialah istilah yang diperkenalkan dalam bidang perubatan pada abad ke-20 untuk merujuk kepada manusia yang mempunyai jantina biologi yang tidak dapat dikelaskan sebagai lelaki mahupun perempuan. Sebaliknya, *interseks* ialah istilah yang diterimagunakan oleh gerakan politik identiti untuk: 
* mengutuk protokol perubatan yang berkenaan dengan penentuan jantina; dan
* menuntut hak untuk didengar dalam pembinaan istilah yang baharu.


## Lihat juga
* Jantina
* Gender
* Peranan gender
* Transgender

## Rujukan

## Pautan luar

*Organisation Intersex International (OII)
*Intersex South Africa (ISSA)
*Androgen Insensitivity Syndrome Support Group (AISSG)
*Bodies Like Ours
*Consortium on the Management of Disorders of Sex Development
*Intersex Society of North America
*Intersex Initiative
*Male and Female Sign  (Symbol for Intersexuality in character encoding standard Unicode)
*Channel4 (UK), 4Health: Intersexuality – Breaking the Taboo
ICANN

**ICANN** (**Internet Corporation for Assigned Names and Numbers**) ialah sebuah perbadanan yang diasaskan pada 18 September 1998 dan diperbadankan pada 30 September 1998 dengan tujuan menyelia sebilangan tugasan berkaitan Internet yang pernah dilaksanakan secara langsung bagi pihak kerajaan Amerika Syarikat oleh pertubuhan-pertubuhan lain, khususnya Internet Assigned Numbers Authority (IANA). Ibu pejabatnya terletak di Marina Del Rey, California, Amerika Syarikat. 

Antara tugas-tugas yang dipikul oleh ICANN termasuk tanggungjawab peruntukan ruangan alamat protokol Internet (IP), penguntukan pengecam protokol, pengurusan sistem nama domain peringkat tinggi umum (gTLD) dan kod negara (ccTLD), dan fungsi-fungsi pengurusan sistem pelayan akar. Secara amnya, ICANN bertanggungjawab menguruskan penguntukan nama domain dan alamat IP. Kini, kebanyakan tugas ICANN adalah berkenaan pengenalan domain peringkat tinggi baru (TLD). Kerja-kerja teknikal ICANN dipangil fungsi IANA.

Prinsip-prinsip operasi utama ICANN disifatkan sebagai membantu memelihara kestabilan pengendalian Internet; memupuk persaingan; meluaskan masyarakat Internet sedunia; dan membangunkan dasar-dasar yang selaras dengan misinya melalui proses-proses berasaskan kesepakatan dari peringkat bawah ke atas.

Pada 29 September 2006, ICANN menandatangai perjanjian baru dengan Jabatan Perdagangan Amerika Syarikat (DOC) yang menggerakkan pertubuhan swasta ini ke arah pengurusan sepenuhnya bagi sistem pengecam terselaras pusat di Internet melalui model rundingan pelbagai pihak yang diwakili oleh ICANN.

## Rujukan

## Pautan luar
* ICANN website
* Memorandum of Understanding Between the Department of Commerce and the Internet Corporation for Assigned Names and Numbers
* ICANNWatch
* Site advocating the return of public representation in ICANN
* VeriSign Domain Report - Quarterly analysis of global domain name market
* DailyChanges.com — a free ICANN Registrar Statistics website
Faksimili

**Faksimili** (dari bahasa Latin *fac simile* ('membuat serupa')) merupakan salin atau pengeluaran semula buku, manuskrip, peta, lukisan agung, atau bahan lain yang mempunyai nilai sejarah dan ia menyerupai sumber asal. Ia berbeza dari bahan lain yang dikeluarkan semula kerana faksimili mengeluarkan semula sesuatuy bahan dengan meniru seberapa tepat yang mungkin dalam skala, warna, keadaan dan kualiti-kualiti lain yang ada pada bahan asal. Untuk buku dan manuskrip, ia melibatkan satu salinan lengkap untuk semua muka surat; namun, salinan yang tidak lengkap digelar "separa faksimili". Faksimili kebiasaannya digunakan oleh para sarjana untuk menyelidik sumber asal yang tidak dapat diakses, dan turut digunakan oleh muzium dan arkib untuk pemuliharaan dan pemeliharaan bahan. Bahan faksimili juga turut dijual secara komersial dan ia dikeluarkan dalam edisi terhad, kebiasaannya 500-2,000 salinan, dan bernilai beberapa ribu dolar Amerika Syarikat. Terma "faks" merupakan singakatan kepada "faksimili" walaupun kebanyakan faks tidak mengeluarkan semula dalam kualiti yang dimahukan seperti dalam maksud sebenar faksimili itu sendiri.

## Faksimili di era reproduksi mekanikal
 
Kemajuan dalam seni faksimili berkait rapat dengan kemajuan dalam seni cetak. Peta, misalnya, menjadi fokus penerokaan awal dalam pembikinan faksimili, walaupun contoh-contoh ini sering kekurangan rigiditi kepada sumber asal yang kini diharapkan.  Salah satu contoh terawal adalah peta Abraham Ortelius (1598).  Inovasi ketika abad ke-18, terutama dalam lingkup lithografi dan akuatin, mengakibatkan ledakan jumlah lukisan pelukis agung Eropah yang boleh dikaji di mana-mana. 

Pada masa dahulu, teknik fotostat, hektograf, atau lithograf kebiasaannya digunakan untuk mencipta faksimili. Yang terkini, faksimili telah dibuat dengan menggunakan beberapa bentuk teknik fotografik. Untuk dokumen, faksimili kebiasaannya merujuk kepada pengeluaran semula dokumen oleh mesin fotostat. Dalam era digital, pengimbas imej, komputer peribadi dan pencetak komputer boleh digunakan untuk menghasilkan faksimili.

## Faksimili dan and pemuliharaan
Manuskrip penting seperti Les Très Riches Heures du duc de Berry tidak hanya dipamerkan kepada umum sebagai faksimili tetapi turut boleh didapati dalam kualiti yang tinggi untuk para sarjana.  Walau bagaimanapun, tidak seperti penghasilan semula buku biasa, faksimili mengekalkan warna asal bahan-terutama manuskrip iluminat-dan memelihara dari kecacatan. 

Faksimili lebih sesuai untuk dokumen bercetak atau tulisan tangan, dan tidak untuk bahan seperti objek tiga dimensi atau lukisan minyak dengan tekstur permukaan yang unik.  Penghasilan semula objek-objek ini lebih dikenali sebagai replika. 

## Rujukan
Zine El Abidine Ben Ali

**Zine El Abidine Ben Ali** ( *Zayn al-‘Ābidīn bin ‘Alī*), (lahir 3 September 1936-19 September 2019) adalah Presiden Republik Tunisia yang kedua antara 7 November 1987 dan 14 Januari 2011. Beliau mengambil alih kuasa daripada Presiden Habib Bourguiba dalam satu rampasan kuasa tak berdarah, selepas berkhidmat sebentar sebagai Perdana Menteri. Beliau kemudian sentiasa terpilih semula dengan majoriti besar dalam setiap pilihan raya, kali terakhir pada 25 Oktober 2009 untuk penggal kelimanya.

Pada 14 Januari 2011, mengikuti Revolusi Tunisia, beliau terpaksa melarikan diri ke Arab Saudi bersama isterinya Leïla Ben Ali dan tiga anak mereka. Ini menandakan kali pertama seorang pemimpin negara Arab digulingkan oleh peristiwa tunjuk perasaan di jalanan.

Kerajaan sementara Tunisia telah meminta Interpol mengeluarkan waran tangkap, mendakwanya untuk pelaburan wang haram dan pengedaran dadah. Beliau dan isterinya dijatuhkan hukuman *[[in absentia]]* penjara 35 tahun pada 20 Jun 2011.

## Kepresidenan
Rejim yang dipimpinnya dianggap sebagai autoritarian dan tidak demokratik oleh pertubuhan-pertubuhan hak asasi manusia antarabangsa yang bebas, seperti Amnesty International, Freedom House dan Protection International. Mereka mengutuk para pegawai Tunisia kerana tidak mematuhi piawaian hak politik antarabangsa serta mengganggu kerja pertubuhan hak asasi manusia tempatan. Dalam Indeks Demokrasi The Economist 2010, Tunisia dikelaskan sebagai rejim autoritarian yang menduduki tangga ke-144 daripada 167 negara yang dikaji. Pada tahun 2008, dari segi kebebasan akhbar, Tunisia menduduki tangga ke-143 daripada 173.

## Rujukan


## Pautan luar
* Laman web rasmi Presiden
Tentera Udara Uruguay

**Tentera Udara Uruguay** (*Fuerza Aérea Uruguaya* atau *FAU*) merupakan cabang tentera udara bagi Angkatan Tentera Uruguay yang terletak di bawah Kementerian Pertahanan Uruguay. Ia kini diketuai oleh Jeneral Tentera Udara Enrique A. Bonelli.

## Rujukan

## Pautan luar
* Fuerza Aérea Uruguaya - Official website (in Spanish)
* "Memories of Flight Time" (in Spanish)
* The Fuerza Aerea Uruguaya in the Microsoft Flight Simulator FS2004 (in Spanish)
* Aeroflight: Uruguay Air Force  (in English)